Source: https://www.slov-lex.sk/pravne-predpisy/SK/ZZ/1963/95/vyhlasene_znenie.html
Timestamp: 2019-06-24 13:19:01+00:00
Document Index: 2002052

Matched Legal Cases: ['súd ', 'súd ', '§ 18', '§ 18', '§ 34', '§ 38', '§ 38', '§ 63', '§ 69', '§ 69', '§ 69', '§ 72', '§ 70', '§ 74', '§ 94']

Sídla a obvody štátnych notárstiev sa zhodujú so sídlami a obvodmi okresných národných výborov; v hlavnom meste Prahe sa zhodujú obvody štátnych notárstiev s obvodmi národných výborov.
Ministerstvo spravodlivosti môže ustanoviť, že veci určitého druhu z obvodu niekoľkých štátnych notárstiev bude vybavovať jedno z nich.
Vedúcich štátnych notárov a štátnych notárov ustanovuje a odvoláva z funkcie minister spravodlivosti na návrh predsedu krajského súdu; ak sú pre to dôvody hodné osobitného zreteľa, môže minister spravodlivosti odpustiť predpísané vysokoškolské právnické vzdelanie alebo predpísanú právnu prax.
Notárskych čakateľov prijíma a prepúšťa minister spravodlivosti na návrh predsedu krajského súdu; ak sú pre to dôvody hodné osobitného zreteľa, môže minister spravodlivosti odpustiť nedostatok právnického vzdelania.
Ak sa právnické vzdelanie odpustí, treba určiť lehotu, v ktorej je pracovník povinný vysokoškolské právnické vzdelanie si doplniť.
Ak vznikne pochybnosť o príslušnosti, rozhodne krajský súd, v obvode ktorého sú štátne notárstva, ktoré z nich je príslušné; ak ide o štátne notárstva v obvodoch rôznych krajských súdov, rozhodne najvyšší súd republiky, a ak ide o štátne notárstva v obvodoch Českej socialistickej republiky a Slovenskej socialistickej republiky, rozhodne Najvyšší súd. Rovnako sa postupuje, ak je vhodné, aby vo veci konalo iné než doteraz príslušné štátne notárstvo. Proti rozhodnutiu o určení príslušnosti štátneho notárstva nemožno sa odvolať.
Ak chýbajú u veci, ktorá patrí do právomoci štátneho notárstva, podmienky príslušnosti alebo ak ich nemožno zistiť, určí Najvyšší súd štátne notárstvo, ktoré uskutoční konanie.
Ak štátne notárstvo nemôže konať preto, že jeho pracovníci sú vylúčení, prikáže sa vec inému než doteraz príslušnému štátnemu notárstvu. O tom rozhodne krajský súd, v obvode ktorého sú obe štátne notárstva; inak rozhodne Najvyšší súd.
Ak nemôže byť podľa zákona účastník, ktorý potrebuje zákonného zástupcu, zastúpený týmto zástupcom, štátne notárstvo mu ustanoví opatrovníka. Ak ide o zastupovanie maloletého dieťaťa, ustanoví za tohto opatrovníka národný výbor.
O sťažnostiach pre porušenie zákona proti právoplatným rozhodnutiam štátnych notárstiev rozhoduje Najvyšší súd.
Štátne notárstvo zistí poručiteľov majetok a jeho dlhy a vykoná súpis aktív a pasív. Vychádza pritom najmä z údajov účastníkov. Tieto údaje a ostatné vyšetrené okolnosti preverí podľa potreby vyšetrením na mieste samom, výsluchom svedkov, listinami alebo inými dôkaznými prostriedkami. Peňažné ústavy podávajú štátnemu notárstvu v dedičskom konaní na jeho dopyt zprávy o vkladoch, ak je im známe, že vklad patrí poručiteľovi, alebo ak sú v dopyte uvedené údaje potrebné na zistenie totožnosti vkladu.
Pri nehnuteľnostiach štátneho notárstvo preskúma predovšetkým na podklade zápisov v evidencii nehnuteľností (pozemkovej knihe) a za pomoci účastníkov konania a tých, ktorým patria práva k nehnuteľnosti, stav tiarch viaznúcich na nehnuteľnosti a v súpise zahrnie do pasív len tie ťarchy, ktoré podľa vykonaného vyšetrenia nestratili doteraz význam.
Ak to vyžaduje záujem spoločnosti alebo dôležitý záujem účastníkov, štátne notárstvo si obstará znalecký posudok, najmä o všeobecnej cene poručiteľovho majetku. Účastníci sú povinní prispieť štátnemu notárstvu k spoľahlivému a úplnému zisteniu stavu dedičstva. Pokiaľ medzi nimi zostali sporné aktíva alebo pasíva, štátne notárstvo postupuje podľa § 18.
Ak mal poručiteľ s pozostalým manželom veci v bezpodielovom spoluvlastníctve, štátne notárstvo určí, ktoré z týchto vecí, prípadne aká ich časť patrí do dedičstva. Ak s týmto rozhodnutím niektorý z dedičov alebo pozostalý manžel nesúhlasí, štátne notárstvo postupuje podľa § 18.
Na podklade zistenia podľa § 34 štátne notárstvo určí všeobecnú cenu majetku, výšku dlhov a čistú hodnotu dedičstva, prípadne výšku jeho predlženia v čase smrti poručiteľa.
Účastníci sa môžu dohodnúť o tom, že predlžené dedičstvo sa prenechá veriteľom na úhradu dlhov. Táto dohoda podlieha schváleniu štátneho notárstva, ktoré dohodu schváli, ak neodporuje zákonu ani záujmom spoločnosti; po právoplatnosti tohto rozhodnutia konanie zastaví.
Ak sa po zastavení konania objaví ďalší majetok, postupuje sa podľa odseku 1. Ak zostane majetkový prebytok, prejedná ho štátne notárstvo ako dedičstvo.
Ak je niekoľko dedičov a ak sa vyporiadajú na štátnom notárstve medzi sebou o dedičstve dohodou, štátne notárstvo schváli dohodu, ak neodporuje zákonu alebo záujmu spoločnosti. Po právoplatnosti rozhodnutia o schválení dohody štátne notárstvo potvrdí podľa nej nadobudnutie dedičstva.
Ak je predmetom dedičstva poľnohospodársky podnik alebo poľnohospodárska alebo lesná pôda, štátne notárstvo za súčinnosti miestneho národného výboru vedie dedičov k takej dohode, ktorá by najlepšie vyhovovala potrebám poľnohospodárskej (lesnej ) výroby. Ak by k takej dohode nedošlo, štátne notárstvo rozhodne o vyporiadaní medzi dedičmi podľa tej istej zásady.
Rozhodnutím podľa § 38 a 39 je prejednanie dedičstva skončené.
Po právoplatnosti tohto rozhodnutia štátne notárstvo zruší opatrovníctvo a vykonané zabezpečenia dedičstva; taktiež zruší všetky zákazy výplaty vkladov, poistiek a iných hodnôt, ktoré boli v konaní o prejednaní dedičstva nariadené alebo podľa zákona vykonané. Zároveň oznámi organizáciám, v ktorých sú tieto hodnoty uložené, komu sa majú vydať.
Ak sa dodatočne zistí, že poručiteľ žije, alebo ak bolo zrušené jeho vyhlásenie za mŕtveho, štátne notárstvo zruší rozhodnutie o dedičstve podľa § 38 a 39.
V konaní na štátnom notárstve nemožno umoriť peniaze, loterné lósy, stávkové lístky, vkladné knižky, lístky a známky denného obehu (vstupenky, cestovné lístky a pod.) a listiny, na podklade ktorých možno uplatniť len nárok na vedľajšie plnenie.
Na registráciu zmluvy je príslušné štátne notárstvo, v obvode ktorého je nehnuteľnosť, ktorej sa zmluva týka. Ak sú nehnuteľnosti, ktoré sú predmetom zmluvy, v obvode niekoľkých štátnych notárstiev, vykoná každé z nich konanie o registrácii zmluvy, pokiaľ ide o nehnuteľnosť, ktorá je v jeho obvode.
Konanie o registrácii, účastníkmi ktorého sú účastníci zmluvy, štátne notárstvo začne na ohlásenie ktoréhokoľvek z nich.
Ak účastník zmluvy o obmedzení prevodu nehnuteľnosti ohlási, že obmedzenie prevodu zaniklo, štátne notárstvo tieto údaje preskúma ako pri registrácii zmluvy (§ 63).
Účastníci zmluvy ohlásia zmluvu na registráciu príslušnému štátnemu notárstvu; ak má zmluvu registrovať niekoľko štátnych notárstiev, stačí ohlásenie ktorémukoľvek z nich.
Zmluva sa ohlasuje na registráciu predložením jej prvopisu a ďalej dvoch odpisov pre každé štátne notárstvo vykonávajúce registráciu.
Štátne notárstvo preskúma, či je zmluva, ktorá bola ohlásená na registráciu, platná, najmä či sa svojím obsahom neprieči zákonu alebo ho neobchádza alebo inak neodporuje záujmom spoločnosti. Za tým účelom štátne notárstvo tiež vždy vyžiada stanovisko miestneho národného výboru obce, kde je nehnuteľnosť. Účastníci sú povinní preukázať štátnemu notárstvu skutočnosti potrebné na preskúmanie platnosti zmluvy; túto povinnosť majú i vtedy, ak štátne notárstvo uskutočňuje konanie bez ich ohlásenia. Ak nemožno tieto skutočnosti, najmä oprávnenie účastníka nakladať nehnuteľnosťou, preukázať inak, treba predložiť o nich písomné vyhlásenie účastníka.
Štátne notárstvo ďalej preskúma predovšetkým na podklade zápisov v evidencii nehnuteľností (pozemkovej knihe) a za pomoci účastníkov právneho úkonu, ako aj tých, ktorí majú k nehnuteľnosti nejaké práva, stav tiarch viaznúcich na nehnuteľnosti a nalieha na účastníkov právneho úkonu, aby záväzky, ktorých sa tieto obmedzenia a ťarchy týkajú, pokiaľ už nestratili význam, uspokojili, alebo aby nadobúdateľ nehnuteľnosti prevzal príslušné ťarchy viaznúce na nehnuteľnosti. Na ten účel štátne notárstvo určí účastníkom primeranú lehotu.
Ak štátne notárstvo na zmluve nezistí nedostatky, prípadne ak sa tieto nedostatky v primeranej lehote určenej štátnym notárstvom odstránili, a ak niet dôvodu pre postup uvedený v odseku 2, štátne notárstvo zmluvu registruje.
Ak nie sú splnené podmienky pre registráciu, štátne notárstvo rozhodne, že registráciu odmieta, a prvopis zmluvy s ostatnými predloženými dokladmi vráti ohlasovateľovi, len čo rozhodnutie nadobudlo právoplatnosť.
Rozhodnutie o registrácii štátne notárstvo vyznačí na prvopise zmluvy s doložkou, že dňom, ktorý je v nej uvedený, nastávajú právne účinky registrácie. Prvopis zmluvy štátne notárstvo vráti ohlasovateľovi. Zároveň štátne notárstvo zašle overený odpis zmluvy s vyznačením jej registrácie príslušnému orgánu Ústrednej správy geodézie a kartografie v okrese (ďalej len „orgán geodézie").
Ak zanikne obmedzenie viaznúce na nehnuteľnosti, štátne notárstvo na návrh to vyznačí na prvopise zmluvy i na jej odpise založenom v zbierke registrovaných zmlúv a oznámi to orgánu geodézie s poukazom na registrovanú zmluvu.
Na prijatie peňazí a vecí do úschovy je príslušné ktorékoľvek štátne notárstvo, okrem prípadov zabezpečenia dedičstva, v ktorých je príslušné iba štátne notárstvo prejednávajúce dedičstvo alebo štátne notárstvo ním dožiadané. Ak má ďalšie opatrenie s predmetom úschovy robiť iné štátne notárstvo alebo súd, je potrebné ich upovedomiť.
Peniaze a iné hodnoty patriace osobám, ohľadne ktorých sa vedie opatrovníctvo, ako aj preddavky a iné platby, ktoré bezprostredne súvisia so súdnym konaním, sa skladajú na súde.
Prijatie peňazí alebo vecí do úschovy štátne notárstvo odmietne, ak by odporovalo zákonu alebo záujmu spoločnosti.
Účastníkom konania je ten, kto peniaze alebo veci do úschovy skladá, ten, pre koho sú peniaze alebo veci určené, a ďalej osoba, ktorá uplatňuje právo na predmet úschovy.
Štáne notárstvo prijíma do úschovy peniaze a hnuteľné veci, ktoré sa u neho skladajú
účastníkom za účelom splnenia dlhu,
v súvislosti s konaním o dedičstve,
v súvislosti s trestným alebo iným súdnym konaním,
v ďalších prípadoch podľa osobitných predpisov.
Štátne notárstvo ďalej prijíma na žiadosť účastníka do úschovy
listiny, najmä závety, s výnimkou listín, obsah ktorých nemôže posúdiť,
peniaze, ak mu boli odovzdané, aby ich vydalo určitému príjemcovi alebo aby ich zložilo na súde alebo na inom štátnom orgáne, alebo ak majú byť podľa vôle účastníka zábezpekou pre určitý účel.
Ak si úschova vyžiada trovy, štátne notárstvo uloží zložiteľovi, aby dal primeraný preddavok na trovy. Ak sa preddavok v určenej lehote nezaplatí, štátne notárstvo odmietne prijať vec do úschovy; štátne notárstvo taktiež odmietne prijatie do úschovy, ak sa nenájde vhodný spôsob uschovania alebo ak sa vec nehodí na úschovu.
Predmet úschovy podľa § 69 ods. 1 písm. a) štátne notárstvo vydá oprávnenému na jeho žiadosť. Súhlas zložiteľa na vydanie predmetu úschovy je potrebný len vtedy, ak ku zloženiu došlo pre tvrdenú spornosť práva alebo ak to zložiteľ uviedol ako podmienku.
Ak štátne notárstvo právoplatne odmietne prijatie veci do úschovy, vráti ju zložiteľovi.
Zložiteľovi štátne notárstvo ďalej vydá predmet úschovy na jeho žiadosť,
ak oprávnený nebol doteraz o zložení štátnym notárstvom upovedomený,
ak si to zložiteľ vymieni pri zložení,
ak oprávnený štátnemu notárstvu vyhlási, že predmet úschovy neprijíma.
Štátne notárstvo vydá zložiteľovi predmet úschovy podľa § 69 ods. 1 písm. a) na jeho žiadosť ďalej i vtedy, ak s tým súhlasí oprávnený. Inej osobe žiadajúcej o vydanie predmetu úschovy štátne notárstvo ho vydá len za súhlasu zložiteľa a oprávneného.
Predmet úschovy možno zložiteľovi vydať aj vtedy, ak sa oprávnený nevyjadrí v lehote určenej štátnym notárstvom, hoci bol na dôsledky nevyjadrenia upozornený.
Štátne notárstvo, ktoré má úschovy podľa § 69 ods. 1 písm. a) a ods. 2 písm. b), vydá po uplynutí lehôt uvedených v odseku 2 rozhodnutie, v ktorom uvedie, že predmet úschovy pripadne štátu, ak sa oň nikto neprihlási do jedného roka odo dňa vyhlásenia, a že tým zaniknú práva účastníkov i iných osôb k predmetu úschovy. Toto rozhodnutie štátne notárstvo uverejní vyhláškou.
K postupu podľa odseku 1 môže dôjsť, len ak uplynula doba troch rokov od právoplatnosti rozhodnutia, ktorým boli peniaze alebo veci prijaté do úschovy, a v ostatných prípadoch odo dňa zloženia.
Ak dôjde v ročnej lehote žiadosť o vydanie úschovy, štátne notárstvo postupuje obdobne podľa ustanovení § 72.
Podľa ustanovení § 70 až 75 sa postupuje aj vtedy, ak oprávnený nie je v čase realizácie dedičstva známy alebo ak je jeho pobyt neznámy, alebo ak sa štátnemu notárstvu odovzdá vec dôležitá pre trestné konanie alebo vec, ktorú obvinený pravdepodobne získal trestným činom, prípadne suma za ne utŕžená.
Ak je na štátnom notárstve uložený závet, môže ho štátne notárstvo vydať na žiadosť závetcu alebo jeho splnomocnenca, ktorý sa preukáže plnomocenstvom závetcu, výslovne ho na to splnomocňujúceho.
Ak štátne notárstvo prijíma do úschovy veci v prípadoch ustanovených osobitnými zákonnými predpismi, spravuje sa ustanoveniami príslušného predpisu, a ak ich niet, ustanoveniami tohto zákona o úschovách, a to primerane podľa povahy úschovy a jej účelu. Ustanovenia o starých úschovách (§ 74) však nemožno pri týchto úschovách použiť.
Ak účastník alebo niektorý svedok úkonu nepozná jazyk, v ktorom sa zápisnica spisuje, priberie sa tlmočník. Tlmočník musí mať náležitosti spôsobilého svedka (§ 94), môže ním však byť aj pracovník štátneho notárstva, ktorý notársku zápisnicu spisuje.
Bližšiu úpravu činnosti štátneho notárstva, najmä z hľadiska uľahčenia styku s organizáciami a s občanmi a z hľadiska zjednodušenia a zhospodárnenia práce, ako aj úpravu postupu pri spisovaní notárskych zápisníc, návrhov i iných písomností a pri osvedčovaní a overovaní vykoná Ministerstvo spravodlivosti.